
מכרז פומבי 4/2026  – מתן שירותי איתור, מניעה והדברת מזיקים, מכרסמים וטיפול במפגעים. (כולל שימוע לחב' אמנון חב' להדברת מזיקים בע"מ):
 
מסמכים נלווים: מסמך סיכום מאת עוה"ד דוד רן־יה.

עו"ד דוד רן יה: אני סוקר בקצרה את מסמך הסיכום. העירייה פרסמה מכרז פומבי למתן שירותי איתור, מניעה והדברת מזיקים, מכרסמים וטיפול במפגעים.  במכרז נקבע כי ייבחר זוכה אחד אשר הוכיח עמידה בתנאי הסף, הגיש הצעה כנדרש וקיבל את הציון המרבי (איכות + מחיר) הגבוה ביותר בהתאם לתנאי המכרז. תקופת ההתקשרות עם הזוכה תהא ל-12 חודשים כאשר לעירייה בלבד זכות הברירה להאריך את תקופת ההתקשרות בתקופות נוספות לפי שיקול דעתה ובלבד שההתקשרות לא תעלה על 60 חודשים. במכרז נקבעו תנאי סף הנוגעים לניסיון קודם של המציע בביצוע עבודות הדברה וטיפול במפגעים עבור רשויות מקומיות, (3) עובדים של  המציע לפחות אשר הינם בעלי רישיון הדברה, ערבות בנקאית, רכישת מסמכי המכרז, הגשת תצהיר היעדר קרבה.

אופן בחירת הזוכים במכרז נקבעו אמות מידה של מחיר במשקל של 65% ואמות מידה של איכות במשקל של 35%. במועד האחרון להגשת הצעות במכרז, נמצאו שלוש (3) הצעות ומעטפת אומדן כדלקמן כפי שמפורט בפניכם במסמך הסיכום. הצעות נבדקו בהיבט עמידה בתנאי הסף – לאחר הליך השלמות טכני, שלוש ההצעות נמצאו תקינות והמציעים עומדים בתנאי הסף ניתן לראות את ממצאי הבדיקה בנספח 1 למסמך הסיכום. לאחר מכן בוצעה גם בדיקה וניקוד של ההצעות בהתאם לאמות המידה שנקבעו מראש (מציג).

הצעת המחיר של המציע "אמנון חברה להדברת מזיקים בע"מ" הייתה בפער משמעותי מאומדן העירייה ומיתר הצעות במכרז. ההצעה עומדת על סך של 24,770 ₪  לחודש כאשר אומדן העירייה  עומד על סך של 35,490 ₪ לחודש. פער זה מחייב בדיקה ובחינה של ועדת המכרזים ביחס להבנה של המציע את הדרישות במכרז והיותה של ההצעה רווחית ולא גירעונית.

כדי לסבר את האוזן ותכף עוד ניתן את השרביט לאורן אנחנו מדברים על שירותים שמבוצעים כל הזמן בעירייה כוללים ימי שישי, כולל חגים ושבתות אם צריך והעסקת לפחות עובד אחד קבוע. מדברים על רכב קבוע שנמצא בעיר, עלויות חומרי הדברה, העסקת בעלי מקצוע שונים. על פניו נראה שההצעה גירעונית, ומשכך זומן המציע היום למתן זכות טיעון/שימוע בפני ועדת המכרזים.

אורן וולשטיין:   אני אתן לכם גם קצת יותר רקע של הדברים. כמו שדוד אמר עובד פלוס רכב בעלות חודשית ובדקתי את הנתונים האלה זה סדר גודל חודשי של 24,000 ₪, כל מה שאני מדבר פה זה עלויות חודשיות. בנושא חומרי הדברה, מבלי להתייחס לחדקונית והדקל ותוואי התהלוכה, סדר גודל של 2,000 ש"ח לחודש.  דגי גמבוזיה שהוא נדרש לספק 5,200 בשנה מוערך בסך של כ- 200 ₪ לחודש. תיבות האכלה אלו תיבות ששמים אותם בשביל לתפוס את המכרסמים, הוא צריך לספק על חשבונו 150 תיבות האכלה בשנה. לפי חישוב חודשי 137 ₪. שקיות ללכידת זבובים הוא צריך לספק בשנה 150 עלות של שקית 10 ₪,  תיבת האכלה גם לא אמרתי קודם 11 ש"ח חישוב חודשי 125 ש"ח. גרנולר חומר להדברת נמלים, נמלי אש ונמלים רגילות, גם פה יש סדר גודל של שתיים וחצי קילו זה 94 ש"ח חישוב בחודש 470 ₪, ג'ל נמלים מיישמים אותו במקומות שלא רוצים שיהיה משהו רעיל בגני ילדים וכולי זה 50 ₪ כפול 3.3 יחידות סה"כ 333 לחודש, תוואי תהלוכה מזריקים לעצים פעם בשנה בחודש נובמבר. זה 7 ש"ח לעץ יש לנו 1,200 עצי אורן שצריכים לקבל את ההזרקה הזאת הגענו 8,400 בשנה לחלק ל-12 , 700 ₪,  חדקונית הדקל פעמיים בשנה גם 7 ש"ח * 700 עצי דקל 4,900 לחלק וכולי כפול שתיים 816 ₪,כנימת צמרית הכנסתי גם למכרז הזה אם אתם מכירים את הדבק שיורד מהעצים יש הרבה תלונות על זה נקרא כנימה צמרית. גם זה חומר די יקר, וזו הפעם הראשונה שהכנסתי את זה למכרז. בדרך כלל זה בתחום הגינון, אבל החלטתי להכניס את זה גם למכרז. חומר יקר בסדר גודל של 1000 ש"ח לחודש והדבר האחרון שבניתי לפיו את העלויות. הכנסתי גם ניקיון של תעלות הניקוז שהקבלן מחויב לפנות גרוטאות על מנת שבתעלות ברחבי העיר
תהיה זרימה טובה של מים, כי אי זרימה גורמת לדגירה של יתושים בכל, וכמובן כל הניקיון וחישוף עשבייה וכולי. הסדר גודל של 2,800 ₪ בשנה.

אורית מסמי: אתה מבקש מהמדביר לפנות אשפה מנתיבי מים?

אורן וולשטיין: זה לא מדביר החברה הזוכה מחויבת לעשות ולבדוק את התעלות מבחינת דגירת יתושים. ולכן תפקידה לדאוג שלא תהיה דגירה כזאת.

אורית מסמי: הזוכה יצטרך  להביא את הטרקטור?

אורן וולשטיין: הוא צריך להביא פעם בשנה טרקטור, אם צריך כן, זה לא מחייב שצריך כי הרבה פעמים הזרימה היא בסדר, אבל אם צריך אז כן אם אני אדרוש את זה.

הערת העורך: מר יניר לינטרנרי נציג חברת " אמנון חב' להדברת מזיקים בע"מ " נכנס לישיבה
 
אביטל חדאד: ערב טוב לך יניר שמי אביטל ואני מזכירת ועדת המכרזים, אתה נמצא בשימוע בוועדת מכרזים, נמצאים איתנו חברי הוועדה, יושבת ראש הוועדה, הגברת אורית מסמי, היועץ המשפטי, עורך דין דוד רן־יה ונציג האגף אורן וולשטיין וחברים נוספים.

עו"ד דוד רן־יה: תודה שהצטרפת אלינו היום לשימוע. קיבלתם מכתב ובו פירטנו לכם את נושא השימוע, הצעת המחיר שלכם במכרז ההדברה של עיריית כפר סבא עמדה על 24,770 ₪, האומדן של העירייה בסביבות 35,490 ₪ ומחיר המקסימום היה 39,000 ₪. ההצעה שלכם רחוקה גם מהאומדן וגם מהצעות האחרות.

שוק ההדברה ואופן הפעילות בו אינו סוד מאוד גדול, יש עלויות של עובדים ויש עלויות של חומרים ועלויות של רכבים, ביטוחים, חומרי הדברה, כל מה שנדרש מבחינת העירייה במכרז.

הוועדה רוצה לוודא שלושה דברים:

1. שהבנתם את מה שכתוב במסמכי המכרז ותוכלו לעמוד בהתחייבות שלכם.
2. תראו לנו איך אתם עומדים בעלויות שלכם 24,000 ₪ בחודש ואתם לא מפסידים.
3. לשמור על עקרון השוויון כך שכל המציעים תמחרו נכון את העבודות מושא המכרז.

העירייה עומדת על קוצו של להיות בכל החוזים שלה והמכרזים שלה. זאת אומרת, אם נדרשתם להעמיד עובד קבוע מיום א'-ו' זה מה שיהיה, אם נדרש לענות לכל הקריאות במועדים שקבעה העירייה צריך לקרות וכל חומרי הדברה שצריך כיו'. מהתחשיבים של העירייה ההצעה שלכם לא קרובה להוצאות הנדרשות.

אני מבקש תספר קצת על החברה ואחר כך בבקשה תתייחס להצעת המחיר שלכם ותצלול לפחות למרכיבים העיקרים בעלויות שלכם.

מר לינטרנרי: חברת אמנון הדברות ממוקמת בקרית שמונה, יש לנו משרד בפרדס חנה ואנחנו בפריסה ארצית. אנחנו עובדים עם כמה עיריות עם רמת גן, עם פרדס חנה, עבדנו לא מזמן עם ראשון לציון, אנחנו עובדים עם משרד הביטחון, עובדים עם מועצה אזורית מגילות, גליל עליון, מועצה אזורית גולן, יש לנו עוד כמה רשתות שאנחנו עובדים איתם, עם רשתות של ריטייל של קמעוניות.
בסה"כ יש את כל הבסיס, ויש לנו את המשרד ואת הביטוחים, זה דברים שהם קיימים ממילא, כך שאם אנחנו לוקחים את המכרז הזה הניצולת תהיה יותר טובה. אנחנו בערך 12 איש עובדים בחברה, אנחנו עובדים גם עם קבלני משנה, אני מנהל תפעול וסמנכ"ל.

עדי לוי סקופ: האם הוגשו נגדכם קנסות מנהליים בגין העסקת עובדים בשנים ב-10 שנים האחרונות. ותביעות של עובדים נגד החברה בגין פגיעות בזכויות קוגנטיות ?

מר לינטרנרי: לא שאני יודע, אני יכול לצלול לזה ביום ראשון ולבדוק את זה לעניות דעתי לא, גם הצהרנו על זה במכרז.

עו"ד דוד רן־יה: תפרט בבקשה על ההצעה הכספית ואיך הגעתם להצעה במכרז הזה.

מר לינטרנרי: מה שאני עשיתי הערכה של העלות חומרי ההדברה הגעתי לסכום של 60,000 ש"ח בקירוב. אם אני יכול לפרט את זה, מדובר על הגרנולר לנמלים ועל 3000 ₪, ג'לים זה 1,300 ₪.

עדי לוי סקופ: האם יש לך אקסל שבו מפורטים כל הסכומים שאתה הגעת אליהם?

מר לינטרנרי: יש לי אקסל כן .

עדי לוי סקופ: נוכל לראות אותו?

מר לינטרנרי:  אוכל לשלוח לכם אותו ביום ראשון. את הטיפול בתהלוכת האורן שמדובר על 1,200 עצים הערכתי בחומרים ב-21,000 ₪, חדקונית  הדקל זה בעצם 700 עצים על 4 טיפולים, את זה הערכתי ב-10,700 ₪ . כל מה שקשור ליתושים, למלכודות זבובים, לכנימה לצמרית הערכתי ב-24,000 ₪ בשנה. סך הכל יוצא 60,000 ₪ לשנה. העלות החודשית היא 5,000 ₪ .
עלות של עובד פלוס רכב היא בערך 16,000 ₪  בחודש.  ההצעה החודשית שלנו 24,770 ₪  זה משאיר אותנו עם 3,770 ₪  בחודש.

עו"ד דוד רן־יה: דיברת על שני המרכיבים העיקריים ותמחרת אותם יחסית בזול. 
נניח שהוועדה תקבל את התחשיב שלך, פספסת פה הרבה דברים שאתם אמורים לעשות גם ביחס למכרז יש מועדים של תגבורים, העובד הזה הוא יהיה לבד רוב השנה, אבל הוא לא יהיה לבד כל השנה, יש כאן אנשי מקצוע אד הוק כמו דבוראי, לוכד נחשים, יש כאן עבודות חישוף וכיו'.

מר לינטרנרי: יש לנו עובדים כלליים בחברה שזמינים בכל עת, לבוא ולתגבר את המדביר בעבודה שלו.

עו"ד דוד רן־יה: הם עולים כסף, גם אם אתה מעסיק אותם באופן כללי לדברים אחרים, הם עדיין עולים כסף והם צריכים להיכנס בתחשיב.

מר לינטרנרי: הסיבה שלא הכנסתי עלויות משרד ועלויות ביטוח זה עלויות שכבר קיימות. 
יש לנו 4 פקידים במשרד שמתעסקים עם הנהלה אנחנו לא ניקח פקיד נוסף. הם ממילא נמצאים שם הביטוחים, עלות שנתית שיש לנו שהיא לא תשתנה. העובדים קיימים בחברה כבר ואנחנו לא הולכים להעסיק עובדים נוספים בשביל זה השארתי את ההוצאות האלה בצד, כי זה דברים שקיימים אצלנו,  אני לא מצאתי שום סיבה טובה להכניס אותם בתחשיב. לגבי תברואן יש לנו שני תברואנים בחברה, דבורים אנחנו בדרך כלל מעבירים לטיפול של מגן דבורים אדום. דגי גמבוזיה לא כל כך הבנתי את זה בגלל שבעיקרון לא חוקי, בישראל אסור להשתמש בדגי גמבוזיה כהדברה ביולוגית או אקולוגית, לא כל כך הבנתי את זה, אבל אם נצטרך לקנות אני אקנה דגי גומבוזיה.
 הרווח שנשאר לנו פה כמעט 4,000 ש"ח בחודש הוא מספיק ומשאיר מספיק בשר בשביל להיכנס בעוד תוספות פה ושם ולכסות על הדברים האלה.

אורן וולשטיין :הזכרת את הכל את כל החומרים כמו הג'ל הנמלים ואת הגרנולר ואת השקיות ואת התיבות ואת הגמבוזיה ואת העובד ואת חומרי הדברה בכללי ואת הכנימה הצמרית וחדקונית הדקל ותוואי התהלוכה. דבר אחד שלא הזכרת יש שם עוד איזה שהוא בקשה דרישה ככל שנדרש זה לא מחייב, אבל ככל שנדרש אתה צריך גם לעשות מה שנקרא ניקוי של תעלות בהיקף של כפר סבא.
שייתכן ויש בהם חסימה של התעלה, יכול להיות שתידרש להביא מחפרון זה לא מחייב. 
אני מדגיש, אבל זה משהו שקיים, כמשהו שאפשרי לדרוש אותו.

מר לינטרנרי: שמתי לב לזה לדרכי גישה, זה דברים שאנו נעשה באופן עצמאי בחרמש, או שנשלח עובד שיעזור באופן עצמאי זה דרכי גישה לא לציוד מכני זה דרכי גישה למדביר, אנחנו נסתדר עם זה בלי דחפורים, אנחנו מכירים את התחום הזה.

עו"ד דוד רן־יה: איך אתה מסביר את זה שהמתחרים שלך לא בכיוון שלך ואני אגיד לך יותר מזה שהיו חברות הדברה שפנו לעירייה ואמרו 39,000 ש"ח זה מאוד נמוך. איך אתה מסביר את זה? 

מר לינטרנרי: הניצול שלנו הוא טוב המדביר שהולך לעבוד אצלכם הוא הולך לעבוד אצלכם פול טיים, מה שנקרא, הוא לא הולך לעבוד במקומות אחרים, הוא צמוד אליכם, אנחנו מודעים לזה. התגבור שצריך לקבל הוא יקבל אותו בזמן. אני לא רואה פה את מה האחרים אמרו ומה החשבונות שלהם אני לא יודע, אני יודע את החשבונות שלנו. לנו משתלם לעבוד על מכרז הזה בצורה כזאת, והשירות שתקבלו יהיה שירות מלא וטוב. אני בטוח שתהיו מרוצים. יש לנו מכרזים אחרים שמתחרים שלנו הגישו אחוז ואנחנו הגשנו 25 גם או 30 אני לא יודע, יש להם אסטרטגיה מסוימת, הם באו עם שותפים משלהם למכרזים האלה, בתקווה שלא יופיע עוד מתחרה. אני לא יודע את התרגילים שעומדים שם מאחורה, אני יודע שאנחנו רוצים לעבוד, אנחנו מגישים הצעות שעדיין משתלמות לנו, אני לא יכול לדבר בשמם של אחרים פה נשאר לנו בשר, לא הרבה, אבל נשאר לנו.

עדי לוי סקופ: אין ספק שיש לכם חוות דעת טובות פה וגם אין ספק שבהיקף העבודה אתם הצגתם במכרז. היקף עבודה הכי גדול מיתר ההצעות, אבל מה שלי לכל הפחות חשוב כחברת ועדה זה לראות אקסל מסודר ואורן וולשטיין יוכל לבצע השוואה של כל הצעה שאתה נתת אל מול מה שלנו ידוע עם אסמכתאות מסודרות. 

עו"ד דוד רן־יה:  כדי שהדברים יהיו מושלמים העירייה תשלח לך טבלה מסודרת שאותה תצטרך למלא וביחס לכל שורה אנחנו נבקש אסמכתא. אנחנו נכין לך אותה ולא נפספס שום דבר שכתוב במפרט שיש לו עלויות, אתם תמלאו ואנחנו נראה את המסמכים האלה. 
הוועדה תתכנס בלעדיכם בפעם הבאה ותקבל החלטה.

הערת העורך: מר לינטרנרי נציג חברת אמנון הדברות יצא מהדיון בוועדה. 

עדי לוי סקופ: יש לי שאלה. אלי כהן הדברות גם כן הציע פחות, למה הוא לא נדרש להסביר את הפערים? אומנם הפער יותר קטן.

עו"ד דוד רן־יה: לא קיבלתי חיווי מאגף חזות העיר שיש פה בעיה עם הצעת המחיר שלו. הפער בינו לבין האומדן לא עלה על 25%, אפשר לזמן גם אותו לבירור או לבקש ממנו בירור כבר לפני הזימון, באקסל מסודר. אני מציע שנשלח לשלושת המציעים דרישה לפרט את הצעת המחיר שלהם, כך גם אפשר לקבל החלטה מושכלת בישיבה הבאה.

החלטה:
ועדת המכרזים תתכנס לדון בנושא שוב לאחר קבלת תחשיבים משלושת המציעים במכרז.




         אביטל חדאד                                                                אורית מסמי  
         מזכירת הוועדה                                                   יו"ר וועדת המכרזים

 
אישור ראש העיר
                                                           רפי סער






מכרז פומבי 7/2026  – השכרת כיתה ללימוד קורסי מחשבים במרכז להשכלת מבוגרים.

מסמכים נלווים: מסמך סיכום מאת עוה"ד דוד רן־יה.

עו"ד דוד רן יה: אני סוקר בקצרה את מסמך הסיכום, העירייה פרסמה מכרז פומבי להשכרת כיתה ללימוד קורסי מחשבים במרכז להשכלת מבוגרים כפר סבא. הכיתה נמצאת במבנה צפוני, במרכז להשכלת מבוגרים ברחוב גלר 4 בעיר. הכיתה מחולקת לכיתת מחשבים בשטח של 47 מ"ר, וליחידת משרד. הזוכה במכרז ישתמש בכיתה למטרת לימוד קורסי מחשבים במרכז להשכלת מבוגרים בעיר. תקופת ההתקשרות עם הזוכה במרכז תהא ל-12 חודשים, כאשר לעירייה זכות הברירה להאריך את תקופת ההתקשרות ב-12 חודשים בכל פעם עד לתקופה כוללת של 60 חודשים. 

במכרז נקבעו תנאי סף שעניינם:  ערבות בנקאית, רכישת מסמכי המכרז וכיו'. כל אדם או גוף שהיה רוצה להשכיר את הכיתה למטרה שנקבעה במכרז היה יכול לעשות כן.  במכרז נקבע כי ייבחר זוכה אחד אשר יגיש את ההצעה שנקבה בסכום דמי השכירות הגבוה ביותר מבין כלל ההצעות במכרז.
במעמד פתיחת תיבת המכרזים נמצאו בתיבת המכרזים הצעה יחידה של נוימן ערן – מכללת השרון בסך של 7,125 ₪ לחודש. לאחר הליך השלמות של מסמכים טכניים נמצא כי כלל המציע הגיש הצעה תקינה ועומד בתנאי הסף למכרז. ההמלצה היא לקבוע את ההצעה כזוכה על אף היותה יחידה בהתאם לפסיקה שבמסמך הסיכום.

אורית מסמי: מיכל , האם את מכירה אותם?

מיכל כהן: כן, הם הזכיינים הקיימים, אין לנו טענות, הם משלמים בזמן ומבטחים כנדרש.

אלון רבינוביץ:  זה שהוא הציע מעל האומדן אומר שהוא משלם לנו יותר ממה שציפינו?

עו"ד דוד רן יה: זה היה מחיר מינימום. יכול להיות שהוא חשב שתהיה לו תחרות. 

מאושר פה אחד

החלטה:
ועדת המכרזים לאחר שעיינה במסמך הסיכום, קיבלה הסברים וקיימה דיון בנושא ממליצה לקבוע נוימן ערן – מכללת השרון כזוכה במכרז. 





         אביטל חדאד                                                                אורית מסמי  
         מזכירת הוועדה                                                   יו"ר וועדת המכרזים

 
אישור ראש העיר
                                                           רפי סער





מכרז פומבי 6/2026  –  עבודות אחזקת גינון במוסדות העירייה:

מסמכים נלווים: מסמך סיכום מאת עוה"ד דוד רן־יה.

עו"ד דוד רן יה: אני סוקר בקצרה את מסמך הסיכום. העירייה פרסמה מכרז פומבי לביצוע עבודות אחזקת גינון במוסדות העיר. במכרז נקבע שיהיה זוכה אחד שיקבל את הציון הגבוה ביותר בהתאם לכללי המכרז. במכרז נקבעו תנאי סף שעניינם: ניסיון קודם נדרש, תעודת גנן סוג 2 חדש (3 ישן) ומעלה או הנדסאי/טכנאי נוף או אגרונום, ערבות בנקאית, רכישת מסמכי המכרז, תצהיר היעדר קרבה לעובד עירייה או חבר מועצה. מבחינת הצעה כלכלית המציעים נדרשו להציע הצעת מחיר לדונם אחזקת גינון. 

למכרז התקבלו שלוש הצעות כפי שמפורט במסמך הסיכום. בדקנו את ההצעות לבחינת עמידה בתנאי הסף, שלמות ההצעה. המציעים הגישו הצעה שלמה ועומדים בתנאי הסף במכרז. 
העירייה המשיכה לבצע בדיקה של ההצעות בהיבט הצעת מחיר שאלון ממליצים ניסיון קודם, יש טבלאות מסודרות מצורפות למסמך הסיכום (מציג).

בהמשך ביחס לשלושת המציעים האלה, שימו לב שבעצם המציע וייס יוסי הנדסה, מציע שעבד בכפר סבא והפסיק עבודה, כשהעירייה לא מרוצה הוא מנוקד פה על ידי העירייה עצמה, בניגוד ממליצים של 4.5, מי שמקבל פה את הניקוד הכי גבוה במכרז זאת חברת אלקובי שי א.ש. אחזקות גינון וניקיון וההמלצה היא לקבוע אותה כזוכה במכרז.

אורן וולשטיין: אנחנו מדברים על מכרז של גינון מוסדות עירייה זה לא רק בתי ספר, זה מוסדות עירייה. זה גם לדוגמה בית האבן בית רייזל בית לזרוס וכד'. עד היום בתי הספר, והמוסדות האלה סבלו מחוסר טיפול, זאת אומרת זה לא היה משביע רצון, בלשון המעטה. לכן, החלטתי לעשות את זה בשיטה אחרת ולתת לשני צוותים לעבוד במקביל, זאת אומרת חצי עיר וחצי עיר, וכך פעם בשבועיים כל מקום מקבל מה שנקרא תשומת לב תחזוקתי מקצה לקצה. 

אין מצב שעושים 50% ובפעם הבאה את 50% הנוספים. כל צוות יכלול 3 אנשים, כשאחד יהיה ראש גדול ראש צוות, ויהיה עוד אחד מנהל עבודה על כולם שהוא יהיה גם חוץ ממנהל עבודה גם איש השקיה, הוא ייתן גם את המענים המקצועיים בתחום ההשקיה. זהו וככה זה בנוי וכמו שאתם רואים המחירים מאוד מאוד צמודים. אבל מה שהכריע פה בסוף זה לא כל כך המחיר כמו אלא הציון האיכותי ואנחנו באמת ממליצים על אלקובי שי א.ש. אחזקות גינון וניקיון.

הערת העורך: בישיבה מתנהל דיון ביחס להצעות המחיר במכרז וההמלצות, להלן עמדות חברי ועדת המכרזים והיועמ"ש המלווה את המכרז בתמצית:

עמדת חברת הועדה עו"ד עדי לוי סקופ:  

1. קיימת קרבת מחירים ניכרת (כמעט זהות של ממש) בין שלוש ההצעות (פחות משקל הפרש) וכן קיים פער משמעותי מהאומדן. מצב דברים זה מביא למצב בו "שאלון הממליצים" הוא זה שהכריע את זהות הזוכה. 
2. לטענת חברת הועדה הדבר צריך לעורר דאגה של חברי הועדה כאשר לא ברור כיצד כל אחד מהמציעים הגיע להצעת המחיר שהציע. 
3. הדבר מעורר חשד לתיאום מחירים ומהווה עילה לפסילת המכרז.
4. חברת הועדה מבקשת לקבל טרם קבלת החלטה: (א) תחשיבי התמחור של כל מציע (ב) העתק שאלוני הממליצים. 

עמדת יו"ר הועדה גב' אורית מסמי:

1. אינה רואה פגם באופן הגשת ההצעות.

2. ביחס לטענה בעניין הזהות בהצעות, לא נמצא אינטרס של המציעים לפעול באופן הזה ולא ברור מה התכסיסנות בהגשת הצעה באופן הזה.

3. כשיש טענה לתכסיסנות או טענה שיש חשש לתיאום מחירים צריך לתת הסבר וטעם מדוע עולה הטענה ואיך הפעולה הופכת להיות תכסיסנית או מתואמת. במקרה הזה לא ניתן הסבר.

עמדת חבר הועדה מר אלון רבינוביץ:

1. המחירים הדומים מעוררים אי נוחות ותחושות של תיאום מחירים - שאלות הדורשות בירור. 
2. הסבר אפשרי הוא תיאום מחירים בין הקבלנים לא כנגד העירייה אלא שנועד להקפיא את שכר העובדים.
3. מבקש לדחות את ההצבעה ולקבל חומרים נוספים, כדי לאפשר קבלת החלטה מושכלת.

הערת העורך:  חבר הועדה איתן צנעני הצטרף לדיון במכרז במהלכו, קיבל סקירה של מסמך הסיכום ואת עמדות הצדדים בנושא הצעות המחיר.

עמדת חבר הועדה  עו"ד איתן צנעני: 

לעמדתו והבנתו המשפטית, לא ניתן להסתמך על "תחושות" ביחס להכרעה במכרז. לאחר שהוסברו לו הדברים והוא קיבל סקירה הוא אינו רואה מניעה לאשר את ההמלצה על הזוכה. 

עמדת חבר הועדה  קובי פדוה: הצביע בעד ההמלצה במסמך הסיכום. 

עמדת עו"ד דוד רן־יה:

1. בניגוד לנאמר, אין פער בין ההצעות במכרז לאומדן. הפער בין ההצעות לאומדן הוא 5% שאינו נחשב פער משמעותי בהיבט דיני המכרזים.
2. בהיבט המכרזי, העובדה שההצעות "קרובות" אין בה לכשעצמה להעיד על "תכסיסנות" או "תיאום מחירים", במקרה הנ"ל אין ראיות לתכסיסנות או תיאום מחירים.
3. לא ברור, ולעמדתו לא ניתן הסבר מספק, בפרט במבנה המכרז, כיצד הגשת הצעת המחיר כמעט זהה משרתת את המציעים כאשר אין להם שליטה על רכיב שיחות הממליצים.
4. הוסבר כי בשוק הגינון מחושב המחיר לדונם הנשען בעיקר על כוח אדם ורכבים (תשומות) ביחס לדרישות העירייה, ולכן סביר שההצעות קרובות אחת לשנייה, שכר העובדים ועלויות רכבים לא שונים מהותית בין מציע למציע.
5. טפסי שיחות הממליצים סרוקים ואין מניעה להציגם לחברי וועדת המכרזים.
6. ההליך המכרזי נוהל כדין, ההמלצה ביחס לזוכה בעינה עומדת.

הערת העורך: 

חבר הועדה קובי פדוה הצביע בעד ההמלצה במסמך הסיכום ועזב את הישיבה לקראת סיום הדיון בנושא. חבר הועדה חזר לבקשת יו"ר הועדה להצבעה סופית. לבקשת גב' עדי לוי סקופ  מבקשת שיירשם בפרוטוקול שהועדה ממתינה לחזרתו של חבר הועדה קובי פדוה לדיון לצורך הצבעה.

הצבעות:

קובי פדוה: בעד.
אורית מסמי: בעד.
איתן צנעני: בעד.
אלון רבינוביץ: נגד.
עדי לוי סקופ: נגד.









החלטה:
ועדת המכרזים לאחר שקיימה דיון בנושא ממליצה לקבוע את חברת אלקובי שי א.ש. אחזקות גינון וניקיון כזוכה במכרז לאחר שקיבלה את הציון המצרפי הגבוה ביותר בהתאם לכללי המכרז.

מכרז פומבי 9/2026  – איסוף ופינוי פסולת אריזות תכולת כלי אצירה כתומים ושקיות כתומות

מסמכים נלווים: מסמך סיכום מאת עוה"ד דוד רן־יה.

עו"ד דוד רן יה: העירייה פרסמה מכרז לפיזור של כלי אצירה כתומים למחזור ברחבי העיר.
הפרויקט פה ממומן גם על ידי תמיר תאגיד המחזור.  במכרז הזה נקבע  כשהצעת המחיר תהיה משקל של 70% נקבעה גם אמות מידה של איכות. במכרז התקבלה הצעה יחידה של חברת מפעת. ההצעה נבדקה בהיבט עמידה בתנאי הסף וכן בנושאי מדדי האיכות (מציג במסמך הסיכום, וההמלצה היא לקבוע את  מפעת 1965 (1987) בע"מ כזוכה במכרז לאחר שהוכיחה עמידה בתנאי הסף וקיבלה את הניקוד המצרפי הגבוה ביותר.

מאושר פה אחד

החלטה:
לקבוע את חב' מפעת 1965 (1987) בע"מ כזוכה במכרז לאחר שהוכיח עמידה בתנאי הסף על אף היותה יחידה בהתאם לפסיקה שבמסמך הסיכום. 

רישום ספקים בספר הספקים למכרזי זוטא - רשימה מס' 72.


מצ"ב בקשה של ספקים לרישום בספר הספקים. 

איתן צנעני  - אני בניגוד עניינים בנוגע למציע מס' 7  למעט מציע זה אני מאשר את כולם.

מאושר פה אחד

החלטה:

לאשר לרשום בספר הספקים את הספקים עפ"י הרשימה המצ"ב.

